CELEX: 32013D0404
Language: sl
Date: 2013-07-25 00:00:00
Title: 2013/404/EU: Izvedbeni sklep Komisije z dne 25. julija 2013 o izdaji dovoljenja Nemčiji, da na svojem ozemlju prepove trženje nekaterih sort konoplje, navedenih v skupnem katalogu sort poljščin, v skladu z Direktivo Sveta 2002/53/ES (notificirano pod dokumentarno številko C(2013) 4702)

27.7.2013   
            
            
               SL
            
            
               Uradni list Evropske unije
            
            
               L 202/33
            
         IZVEDBENI SKLEP KOMISIJE
   z dne 25. julija 2013
   o izdaji dovoljenja Nemčiji, da na svojem ozemlju prepove trženje nekaterih sort konoplje, navedenih v skupnem katalogu sort poljščin, v skladu z Direktivo Sveta 2002/53/ES
   (notificirano pod dokumentarno številko C(2013) 4702)
   (Besedilo v nemškem jeziku je edino verodostojno)
   (2013/404/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1) in zlasti člena 18 Direktive,
   ob upoštevanju naslednjega:
   
               (1)
            
            
               Komisija je v skladu z Direktivo 2002/53/ES v seriji C Uradnega lista Evropske unije v skupnem katalogu sort poljščin objavila nekatere vrste konoplje.
            
         
               (2)
            
            
               Uredba Sveta (ES) št. 73/2009 (2) v členu 39 določa, da so površine, ki se uporabljajo za pridelavo konoplje, upravičene samo, če vsebnost tetrahidrokanabinola pri uporabljenih sortah ne presega 0,2 %, da se prepreči dodeljevanje podpore nezakonitim pridelkom.
            
         
               (3)
            
            
               Uredba Komisije (ES) št. 1122/2009 (3) v členu 40(3) določa, da če za drugo leto povprečje vseh vzorcev zadevne sorte konoplje presega vsebnost tetrahidrokanabinola, kot je določeno v Uredbi (ES) št. 73/2009, država članica zahteva dovoljenje za prepoved trženja take sorte v skladu z Direktivo 2002/53/ES.
            
         
               (4)
            
            
               Komisija je 15. novembra 2012 prejela zahtevo Nemčije za pridobitev dovoljenja za prepoved trženja sort konoplje bialobrzeskie in carmagnola, ker je njuna vsebnost tetrahidrokanabinola že drugo leto zapored presegla dovoljeno vsebnost 0,2 %.
            
         
               (5)
            
            
               Na podlagi tega bi bilo treba zahtevek Nemčije odobriti.
            
         
               (6)
            
            
               Da lahko Komisija obvesti druge države članice in posodobi skupni katalog sort poljščin, bi morala Nemčija, ko uporabi dovoljenje iz tega sklepa, obvestiti Komisijo.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   Nemčiji se dovoli, da na vseh delih svojega ozemlja prepove trženje sort konoplje bialobrzeskie in carmagnola.
   Člen 2
   Nemčija Komisijo uradno obvesti o datumu, od katerega uporablja dovoljenje iz člena 1.
   Člen 3
   Ta sklep je naslovljen na Zvezno republiko Nemčijo.
   
      V Bruslju, 25. julija 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 193, 20.7.2002, str. 1.
   
      (2)  Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete (UL L 30, 31.1.2009, str. 16).
   
      (3)  Uredba Komisije (ES) št. 1122/2009 z dne 30. novembra 2009 o določitvi podrobnih pravil za izvajanje Uredbe Sveta (ES) št. 73/2009 (UL L 316, 2.12.2009, str. 65).